An Heroe Nasyunal kan Indonesya (Indones: Gelar Pahlawan Nasional Indonesia) iyo an pinakahalangkaw na titulo iginagawad kan Indonesya. Ini postumang itinatao kan Gobyernong Indones huli sa mga aktong masasabi heroiko, asin ini pinapakahulogan na ""mga gibong tunay kan sarong namamanwaan na maroromdoman na gayo asin kaomaw-omaw, pwedeng pag'arogan kan siisayman na syudadano,"" o ""sarong serbisyong ekstraordinaryo na nag'uusol kan intereses kan banwaan asin kan namamanwa.

Si Eva turog kan an Titanic naglamasa sa sarong iceberg alas onse kwarenta nin banggi, petsa katorse kan Abril. An saiyang ama tolos naglaog sa cabin asin inalerto siya asin ina niya, dangan siya pinatos sa tamong saka isinakat duman sa mga kaagan salbabida asin mga baroto. Ikinaag sinda sa barotong pangligtas numerado 14 asin sinabihan si Eva na ""magtoltol siya saka magkapot sana sa kamot kan saiyang ina"". Iyo na sana idto pakahiling niya sa saiyang ama asin iyo na sana idto an nadangog niyang tinaram kan saiyang ama.

Hunyo 24 an ika-175ng aldaw kan taon (ika-176 sa mga ogdong taon) sa Gregoryanong kalendaryo. Igwang natatadang 190 na aldaw sagkod kan katapusan nin taon.

An Tuao sarong ikatolong klaseng banwaan sa provincia kan Cagayan, Filipinas. Segun sa sensus kan 2007, igwang ??? katawo na nag-eerok digdi.

Ngane mapabantog an bagong behikulo asin ipahiling sa publiko na praktikal na imbensyon an siring, si Bertha Benz, agom ni Karl, pinadalagan an Patent-Notorwagen Nu. 3 , na dai daa aram ni Karl, sa sarong halawig na byahe kan Agosto 1888. Kaiba an duwa niyang aki na si Eugen asin Richard, edad 15 asin 14, nagpoon an byahe sa Mannheim, nag'aging Heidelberg, asin nakaabot sa Pforzheim, an banwaan na saiyang namundagan. Sa kagabosan, nagbyahe siyang 194 km (121 m). Siya an drayber asin mekaniko. Kan ma'inas an brake, pinasoknongan niya nin anit ini asin piglinigan an karburador kan imperdibleng gamit sa buhok asin binodbodan garter an alambre ngani dai magdurukotan. Pagdatong sa Pforzheim, siya nagtelegrama sa agom na nakaabot siyang areglado an byahe.

Igwa ining sukol na 56.35 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 10,826 katawo. An designadong zip code kaini iyo 7027.

An Bacarra sarong ikaapat na klaseng banwaan sa provincia kan Ilocos Norte, Filipinas. Segun sa sensus kan 2007, igwang ??? katawo na nag-eerok digdi.

Pagluto. Magisa-gisa nin bawang, sibulyas sa dikit na lana ngona. Mag-andam na nin binating sugok. Sa sarong kilong tabyos pwedeng magbate nin duwang sugok. Pakagisa, ikaag nang durungan an binateng sugok saka an tabyos. Kaagan nin asin na magnamit. Sa katahawan nin pagluto, maggiris nin kamatis na mga tolo asin ikaag sa luto komo panpasiram. Pig tataga ukag ini manta na pigluluto sa aloyooy na kalayo ngani dai magdukot asin dai matotong. Kun boot medyo maharang, kaagan nin giniris na sili. Kun habong maharang, dai na paggirison an sili. Kaipohan an sili man giraray sa paghale kan langsi. Luto na ini kun naghira na an kolor kan tabyos.